ممبواتڽ ترڤقسا كنا مينتا تولوڠ جيرن سبله. تيدق چوكوڤ دڠن ايت داتوق مڠاجق اكو كبندار ڤڠڬارم اونتوق ممبلي بارڠ٢ كڤرلوانڽ دسمڤيڠ ممبليكن اكو سڤاسڠ كميجا دان سلوار...سلوار ڤينديق اونتوق هاري راي. اوليه كران ساڠت جارڠ سكالي داڤت نأيك باس كبندار، اكو مراسا ترساڠت ڬمبيرا...داتوق ممباوا اكو كجالن ڤڠڬارم دان جالن فطيمه يڠ تركنل سباڬاي تمڤت ممبلي بله منجلڠ لبارن....ساڠت سرونوك داڤت مليهت دنيا لوار يڠ سيبوق دڠن باسيكل دان بيچا رودا تيڬ دان سسكالي موتوكر دان لوري...
اكو تروس مڠيكوتي داتوق مڽوسوري كداي٢ دچلاه٢ اورڠ راماي يڠ اكو كيرا جوڬ سداڠ منچاري بارڠ٢ كڤرلوان اونتوق هاري راي. داتوق مميمڤين اكو ككداي منجوال كاسوت. كاسوت دلتقكن ددالم الماري چرمين. اكو فهم كادأن داتوق دان تيدق ماهو اونتوق ممينتا ايت دان اين. اكو اكور دڠن كاسوت يڠ دڤيليه اوليهڽ...كاسوت ڬيته برورنا هيتم اداله كاسوت راي اكو. تيدق جاوه دري سيتو كامي سيڠڬه دسبواه كداي عرب دان داتوق ممبليكن اكو سبواه "سوڠكوق ليڤت...
ستله سلساي ممبلي بله الا قدر كامي مولا برجالن اونتوق ڤولڠ . اكو تيدق براڤ ايڠت دمان لتقڽ ڤرهنتين باس يڠ اكن ممباوا كامي باليق، موڠكين بردكتن دڠن ڤنمبڠ فيري. ددالم باس اكو ليكا ممبيليك٢ كاسوت دان سوڠكوق راي يڠ بارو دبلي. يڠ اكو ايڠت اكو تله برادا ددالم باس دأتس سبواه فيري يڠ ممباوا كامي كسبراڠ دان ستروسڽ ككامڤوڠ
bjn_Arab bjn_Arab bjn_Arab